钦定古今图书集成/明伦汇编/闺媛典/第046卷 > 陈得琛妻黄氏
## 钦定古今图书集成/明伦汇编/闺媛典/第046卷 > 陈得琛妻黄氏

按《德化县志》：陈得琛妻黄氏，名桃娘，清泰里人。姿美
而淑，年十六适得琛。期年，得琛以役死于外，讣至，黄
恸哭怛绝，既殡，誓不独生。母怜其年少无子，舁归，冀
改图。氏度不能免，一日，托澣衣出前溪畔，视水清莹
澄澈，乃叹曰：“吾心亦若是水，但恐为泥淖所浊，今得
死所矣。”遂投焉。乡人莫不为之流涕。